钦定古今图书集成/明伦汇编/闺媛典/第349卷 > 陈尧叟母冯氏
## 钦定古今图书集成/明伦汇编/闺媛典/第349卷 > 陈尧叟母冯氏

按《宋史陈尧叟传》：“尧叟父省华，母冯氏性严，尧叟事
亲孝谨，怡声侍侧，不敢以贵自处。家本富，禄赐且厚，
冯氏不许诸子事华侈。景德中，尧叟掌枢密，弟尧佐
直史馆，尧咨知制诰，与省华同在北省，诸孙任官者
十数人，宗亲登科者又数人，荣盛无比。宾客至，尧叟
兄弟侍立省华侧，客不自安，多引去。旧制，登枢近者”，
母妻即封郡夫人。尧叟以父在朝，母止从父封，遂以
妻封表让于母，朝廷援制不许。父既卒，帝欲褒封其
母，以问王旦，旦曰：“虽私门礼制未阕，公朝降命，亦无
嫌也。”乃赠上党郡太夫人，进封滕国。年八十馀无恙，
后尧叟数年卒。